Karim Ziani

Karim Ziani (; s. 17. elokuuta 1982 Sèvres, Ranska) on algerialainen jalkapalloilija, pelipaikaltaan keskikenttäpelaaja. Hän edustaa Romanian pääsarjassa Petrolul Ploieștia. Ziani on pelannut myös Algerian maajoukkueessa vuosina 2003–2012. ==Ura== Ziani aloitti jalkapalloilun RC Parisin junioreissa vuonna 1995. Sittemmin hän aloitti ammattilaisuransa Troyesin paidassa kaudella 2000–2001, kun Alain Perrin huomasi hänen kykynsä. Hän pelasi aina kauteen 2003–2004 asti joukkueessa, mutta jäätyään viimeisenä kautenaan vähälle peliajalle Ziani siirtyi lainalle Lorientiin kaudella 2004–2005. Hyvien otteiden myötä joukkue päätti ostaa hänet. Ziani vietti kuitenkin vain yhden kauden joukkueessa ja tuli kauden aikana äänestetyksi Ligue 2:n parhaaksi pelaajaksi kaudella 2005–2006.Karim Ziani, Algeria Ilta-Sanomat Viitattu 25.2.2012 Kesällä 2006 Ziani siirtyi kolmen vuoden sopimuksella Sochaux'n riveihin entisen valmentajansa Perrinin alaisuuteen. Joukkueen paidassa Ziani juhli Ranskan cupin voittoa ja auttoi joukkuettaan pääsemään UEFA Cupiin. Ziani siirtyikin yhden kauden jälkeen Marseilleen neljän vuoden sopimuksellaAlgeria's Ziani joins Marseille BBC 29.6.2007 Viitattu 7.6.2010 , jota vastaan hän pelasi vuoden 2007 Ranskan cupin loppuottelussa. ===Wolfsburg=== Ziani siirtyi heinäkuussa 2009 Saksaan Wolfsburgiin neljän vuoden sopimuksella.Wolfsburg sign Algeria's Ziani Reuters 7.7.2009 Viitattu 4.1.2010 Avauskausi Saksassa oli Zianille hankala, sillä hän joutui pelaamaan normaalista pelipaikasta poiketen enemmän keskikentän laidalla. Lisäksi loukkaantumiset hankaloittivat Zianin peliaikaa. Kauden jälkeen hän oli valmis siirtymään uuteen seuraan vuoden 2010 MM-kisojen jälkeen ja sai kesän aikana tarjoituksia muun muassa Monacolta, Lilleltä ja Saint-Étiennelta.Lille compte faire une offre pour Ziani Le Buteur 14.7.2010 Viitattu 28.8.2010 Galtier relance Ziani Le Buteur 26.6.2010 Viitattu 28.8.2010 Ziani päätti kuitenkin jäädä Wolfsburgiin Steve McClarenin tultua joukkueen uudeksi päävalmentajaksi. Ziani kävi neuvotteluja tammikuussa 2011 Newcastle Unitedin kanssaNewcastle close in on Wolfsburg's Karim Ziani despite feud with Hatem Ben Arfa Mail Online 14.1.2011 Viitattu 25.2.2012 , mutta siirtyi 14. tammikuuta 2011 puolen vuoden lainasopimuksella Turkin Superliigaan, Kayserisporiin.Ziani officiellement prêté à Kayserispor DZ Foot 14.1.2011 17.1.2011 Joukkueella oli myös optio ostaa Ziani kauden päätteeksi 2,5 miljoonalla eurolla. Hän pelasi kauden aikana kolmetoista ottelua. Seura oli myös halukas solmimaan Zianin kanssa kahden vuoden sopimuksen.Mamur: «Ziani est bien parti pour rester» DZfoot 12.6.2011 Viitattu 16.6.2011 Kauden päätyttyä Ziani ilmoitti heinäkuussa 2011 purkaneensa sopimuksensa Wolfsburgin kanssa.Ziani purki sopimuksensa Paitsio.com 9.7.2011 Viitattu 9.7.2011 ===Al-Jaish=== Heinäkuussa 2011 Ziani allekirjoitti Al-Jaishin kanssa kolmen vuoden sopimuksen.Transferts : Karim Ziani officiellement à Al-Jaish (Qat.) DZfoot 20.7.2011 Viitattu 8.8.2011 Hänet nimitettiin joukkueen uudeksi kapteeniksi ja pelasi ensimmäisen ottelunsa 18. syyskuuta 2011 Al-Khoria vastaan. Ziani onnistui ensimmäisen kerran maalinteossa kaudella 22. syyskuuta 2012, tehtyään 0–1 voittomaalin Lekhwiyaa vastaan. ==Maajoukkueura== Ziani pelasi ensimmäisen maaottelunsa Algerian paidassa vuonna 2003 Belgiaa vastaan. Hänet valittiin heti seuraavana vuonna vuoden 2004 Afrikan kisoihin, jossa joukkueen matka katkesi puolivälieriin Marokkoa vastaan. Ziani valittiin myös vuoden 2010 Afrikan kisoihin, jossa hän johdatti maansa pronssiotteluun Nigeriaa vastaan. Algeria kuitenkin hävisi ottelun maalein 1–0. Samana vuonna Ziani pelasi myös MM-kisoissa, jossa hän oli mukana Algerian kaikissa kolmessa ottelussa.Karim Ziani Ilta-Sanomat Viitattu 25.2.2012 ==Saavutukset== ===Seurajoukkueissa=== *Ranskan cup: 2007 *Qatari Stars Cup: 2013 ===Maajoukkueessa=== *Afrikan- mestaruuskilpailut **4. sija: 2010 ===Henkilökohtaiset=== *Afrikan- mestaruuskisojen tähdistöjoukkue: 2004 *DZFoot d'Or: 2004, 2005, 2006 *Ligue 2:n paras pelaaja: 2006 *Ligue 2:n vuoden joukkue: 2006 *Algerian Kultainen pallo: 2006, 2007 *AlgeriaFoot d'Or: 2009 *Arabian Kultainen pallo **3. sija: 2010 ==Yksityiselämä== Ziani syntyi Ranskassa ja omaa kaksoiskansalaisuudenVerts d'Eur. : Ziani, le ticket gagnant DZFoot 3.11.2006 Viitattu 4.1.2010 isänsä Rabahin myötä, joka on kotoisin Béjaïasta, Algeriasta. Hänen äitinsä on ranskalainen, mutta Ziani kasvoi isänsä luona vanhempiensa erottua.Histoire de karim ziani Viitattu 13.6.2010 Ziani on naimisissa ja parilla on kaksi lasta.Algerian tähti on Leena-tytön isä 4.6.2010 Viitattu 13.6.2010 Zianin sisko on naimisissa jalkapalloilija Antar Yahian kanssa.Antar Yahia weds Karim Ziani's sister magharebia 15.12.2009 Viitattu 23.8.2010 ==Lähteet== ==Aiheesta muualla== * Worldfootball.net Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1982 syntyneet Luokka:Elävät henkilöt